עוגת תפוזים הפוכה - From Haya With Love
ראיתי פה ושם תמונות של עוגת תפוזים הפוכה והאמת לא הייתי משוכנעת שברצוני להכינה, לאחרונה הזדמן לי לאכול מספר עוגות שכאלה והן היו מעט קשות וממש התפלאתי, משום שאני מכינה עוגות תפוזים בגרסאות שונות והן רכות מאוד.
והנה העמדתי לעצמי אתגר, להכין עוגת תפוזים הפוכה רכה ומטריפה, מתכון הבסיס נלקח ממתכון שמצאתי אצל אהרוני והדבר ששכנע אותי להכינה היה שיש בה תפוז מרוסק, הדבר הזכיר לי עוגת ילדות שהיתה מכינה חברה של אמי אותה מאוד אהבתי ושמה היה חוה זיסמן ז”ל, זכורה לי עוגת תפוזים שלמים מרוסקים כולל הקליפה, ניסיתי לשחזר את העוגה אך ללא הצלחה והנה כאן יש תפוז מרוסק, אולי אצליח להעלות עוגת ילדות?
שיניתי במרכיבים והוספתי קוקוס וסולת ובמקום חמאה השתמשתי בשמן, כמובן שכהרגלי הפחתתי בכמות הסוכר, במקום 1/2 1 כוסות סוכר ( פרט לסירופ) השתמשתי ב-3/4 כוס סוכר והאמינו לי גם כך היא היתה מספיק מתוקה ובמקום שמנת חמוצה השתמשתי במיץ תפוזים, כך בעצם העוגה הפכה לפרווה.
מה אומר לכם? יצאה עוגה מדהימה, רכה, יפה וטעימה כלבבי.
התפוזים התפוזים יפים באלף אחוזים (מכירים את הפרסומת הישנה הזו? )
פרוסות התפוזים סדורות בתחתית התבנית ומעל יוצקים את הבלילה
כך נראית העוגה עם הוצאתה מהתנור
וכך לאחר הפיכתה
1/2 1 כוסות קמח תופח מנופה
תפוז קלוף טחון במעבד מזון
משמנים תבנית בתחתית ובשוליים, מפזרים מעט סוכר ומנערים את שאריות הסוכר.
מרתיחים את המים וכוס הסוכר, מנמיכים את הלהבה וממשיכים לבשל 10 דקות עד היווצרות סירופ.
מוסיפים את פרוסות התפוז וממשיכים לבשל עוד 10 דקות.
מוציאים את פרוסות התפוז ושומרים בצד.
מקציפים בוו גיטרה את הביצים והסוכר 5 דקות.
מנמיכים את המהירות ומוסיפים את המיץ, שמן, תפוז המרוסק ולבסוף את הקמח, סולת והקוקוס.
מסדרים בתבנית את פרוסות התפוז ויוצקים מעל את בלילת הבצק.
אופים 35-40 דקות, עד שקיסם יוצא יבש.
מצננים והופכים את העוגה.
רוצים עוד בחושה לשבת? נהדר כ
אין עוגה? אוצו רוצו להכין עו
את האורז אני מכינה באופציות
הגשר מעל הדנובה בבודפשט
חיתוכיות אגוזים הכי טעימות